Al Lizher - Istor  ur Vignioniezh Kozh -         Deizlevr , Envorennoù ( II )  evit Annemarie Schwarzenbach          6 -  Lorelei   "  Un istor eus amzerioù kozh ,  Hep ehan , a stok va envor  ... "  Heinrich Heine - " Al Lorelei "            E-lec'h mont kuit en  diwezh , e tiskulias din ankenioù bras he doa bet o vevan en un tiegezh ma veze ret ennan ober neuzioù ha , dre ziskouez diavaezioù bourrus d'an holl , o tisplegan ivez , a-wel dezho , e beadra .      Staget e oamp gant un diviz diwar-benn al Lennegezh , ar Sonerezh .  En he gourvez war ar sofa , ec'h heuliae moged he sigaretenn , o klask en ul lec'h all , kevrinus , roudoù hunvreoù kaer he bugaleaj , evel palezioù marzhus " Ludwig " , pe garantezioù luziet he c'henvroadez , Annemarie Schwarzenbach . ( 16 )        Digoret em boa va c'halon a-zivout ar vuhez-man ken dister a oa din , pa labouren evit ar stad C'hall e Pariz . Komzet am boa ivez dezhi eus va c'hoantoù beajin d'ar broioù pell .  War-dro div pe deir eur , e voe mennet ar goulm da nijal kuit  , hep gortoz em c'hichen kentan skleur an tarzh-deiz ... Seblantout a rae bezan trist , divarc'het .  Kas-digas e oa bet an devezh war-lerc'h evidon , o vont hag o tont afo dizehan : prosezadurioù , rentaoù-kont ur selaouerezh , tud o sevel klemmoù ...  Dispeg ebet 'pad an deiz !  Daoust ma oa berr va amzer , e klaskis pellgomz dezhi koulskoude . Bewech e ris tro-wenn , ha padal , o c'hwitan warni evel-se , em boa chans da glevout he mouezh voug er responter , hini Brünhild  pe Lorelei , n'ouzon ket ken , a entane muioc'h c'hoazh va c'halon ! ( 17 )  Pa zeuis d'he c'hêr da serr-noz , ne gavis den ebet , siwazh . Ur wallhunvre a oa evidon , hep na vije bet va frinsez em c'hichen : evel Siegfried , e faltazien anezhi morgousket war ur roc'h c'hronnet gant ar flammoù ! Ken pell diouzh ar Walhalla ! ( 18 )  Ne voen ket evit serrin lagad ebet , ha padal , pa daolis ur sell , en hent , ouzh kelaouennoù-mintin a sache va evezh , e  peurechuas ar re-se d'am zennan eus anken an digousk , rak ma voe divarc'het , er c'hontrol , va daoulagad ganto .  Edo ur Suisez o paouez bezan skrapet , hag un daspren savet goude dre bellgomz ouzh bod-skrivan kazetenn-bemdeziek vras ar Gêrbenn .  Ha pelloc'h , e ijinen ma veze un enseller " IGS " o c'hortoz ac'hanon e burev ar patrom , gant ur mousc'hoarzh laouen o paran war e ziweuz . ( 19 )  Dre ma'z afen di , e talfen ivez ouzh selloù diskredik va c'henseurted , en  abeg ma oa bet skrivet va anv war garnedig-chomlec'hioù ar c'houzanvez .  Met arabat e vefe bet , diouzhin , ober re vuan evit mennout un dra bennak diwar-benn kement-se , a zeraoufen da zisklerian dezho goude , evit en em zifenn . Ha ne oa ket bet fiziet ennon an enklask-man war chekennoù laeret ?  E-tal beg pennwazer ar Servij o vont kamm , e vefe ret din diskouez , neuze , peseurt tud e oa an daou bezh fall a baotred start ha krenv o doa graet ged dirak dor Sibylle daou zeiz abretoc'h .  N'oufed ket petra respont din , a-dra-sur . O selloù kurius a vefe o paran warnon . Ha me , da sonjal e c'hellfen bezan hardizh outo gant netraigoù evel-se , pa vezen-me ivez en enkrez !  Un tammig amzer goude , e tegouezhas un darvoud all iskis .  Hep nemeur a spi , e pellgomzis da dTom .  Heman a roas din da c'houzout e oa bet kaset dre veur a wech " hor " c'heneilez d'ar bredospital , skoet gant an drammin hag an evan re . Ur wech all , he doa klasket goudor d'e gêr zoken , goude dezhi bezan tec'het kuit d'ar red diouzh an ospital .  A-benn-red ivez , ez is da vMarmottan evit gouzout muioc'h . (20 )  Padal , e-pad an eurioù-se ken poanius ma glasken he roudoù en aner , n'em boa ket pledet gant un dra bennak pouezus : tra ma weladenne din , e oa bet skrapet e draoù digant ti-bank ar " Champs-Elysées " !  Meur a zeiz a yeas e-biou da c'houde , hep keloù ebet diganti . O vezan na ouien ket resis petra  ober , e stagis da skrivan dezhi .   Esaean a ris d'he frealzin gant un tamm gerioù touellus a garantez , na c'hellen-me kredin anezho zoken .  Ha neuze , e kase al lizher d'he chomlec'h e Suis .